# The Sign of the Cross (film)

| The Sign of the Cross |
| --- |
| scena žrtvovanja u Koloseumu, koja je decenijama bila izbačena iz "službene" verzije filma |
| Režija | Cecil B. DeMille |
| Producent | Cecil B. DeMille |
| Scenario | * Sidney Buchman
* Waldemar Young
 |
| Uloge | * Fredric March
* Elissa Landi
* Claudette Colbert
* Charles Laughton
 |
| Muzika | * Rudolph G. Kopp
* Jay Chernis
* Paul Marquardt
* Milan Roder
 |
| Fotografija | Karl Struss |
| Montaža | Anne Bauchens |
| Distribucija | Paramount Pictures |
| Premijera | 30. novembra 1932 (1932-11-30) |
| Trajanje | 125 min. |
| Zemlja |  Sjedinjene Države |
| Jezik | engleski |
| Budžet | 650.000 $ |

The Sign of the Cross (srpskohrvatski: *Znak križa*) je američki crno-bijeli historijski film snimljen 1932. u režiji Cecila B. DeMillea, poznat kao prvo zvučno ostvarenje među njegovim historijskim i religijskim spektaklima.

*The Sign of the Cross* predstavlja adaptaciju istoimene drame britanskog pisac Wilsona Barretta koja je bila premijerno prikazana nedugo nakon objavljivanja Sienkiewiczovog romana *Quo vadis* i s kojim dijeli mjesto radnje kao i velike sličnosti s likovima. Zbog toga se *Sign of the Cross* ponekad smatra jednom od "neslužbenih" ekranizacija Sienkiewiczovog romana. Radnja je smještena u Rim godine 64. kada gradom i svijetom vlada okrutni car Neron (čiji lik tumači Charles Laughton) zajedno sa svojom razvratnom suprugom Popejom (čiji lik tumači Claudette Colbert). Protagonist, čiji lik tumači Fredric March, je rimski gradski prefekt Marko Superb koji se zaljubi u lijepu kršćanku Merciju zbog koje se na kraju preobraćuje i zajedno sa njom stradava kao mučenik u areni.

Usprkos svom nominalno kršćanskom sadržaju, glavna atrakcija za publiku se temeljila na DeMilleovom vještom korištenju stereotipova o nemoralu, razvratu i dekadenciji poganskog Rima kao izgovora za prikazivanje implicitno, a u nekim slučajevima i eksplicitno erotskih scena. Uz scenu u kojoj se Popeja kupa u magarećem mlijeku, *The Sign of the Cross* je sadržavao eksplicitno lezbijske likove, kao i scene sa golim robinjama. Takva praksa, karakteristična za predkodovski Hollywood, je upravo u slučaju *The Sign of the Cross* smatrana posebno uvredljivom od strane konzervativnih i katoličkih krugova, te je potakla stvaranje Nacionalne lige za pristojnost, jedne od najuticajnijih i najuspješnijih grupa za pritisak u historiji Hollywooda. Pod njenim pritiskom su hollywoodski producenti godine 1934. konačno počeli primjenjivati strogi Haysov kodeks, čija je žrtva postao i sam *The Sign*, iz koga su nakon ponovnog prikazivanja 1938. izbačeni brojni "problematični" dijelovi. Film je u integralnom obliku postao dostupan tek 1993. godine.

## Uloge

* Fredric March ... Marcus Superbus
* Elissa Landi ... Mercia
* Claudette Colbert ... carica Popeja
* Charles Laughton ... car Neron
* Ian Keith ... Tigellinus
* Arthur Hohl ... Titus
* Harry Beresford ... Favius Fontelas
* Tommy Conlon ... Stephan
* Ferdinand Gottschalk ... Glabrio
* Vivian Tobin ... Dacia
* William V. Mong ... Licinius
* Joyzelle Joyner ... Ancaria
* Richard Alexander ... Viturius
* Nat Pendleton ... Strabo
* Clarence Burton ... Servillius
* Harold Healy ... Tybul
* Robert Seiter ... Philodemus
* Charles Middleton ... Tyros

## Izvori

Literatura
* Birchard, Robert S. (2004). *Cecil B. DeMille's Hollywood*. University Press of Kentucky. ISBN 0-8131-2324-0. Pristupljeno 2011-09-12.
* Black, Gregory D. (1996). *Hollywood Censored: Morality Codes, Catholics, and the Movies*. Cambridge University Press. ISBN 0-521-56592-8. Pristupljeno 2011-09-12.
* Vieira, Mark A. (1999). *Sin in Soft Focus: Pre-Code Hollywood*. New York: Harry N. Abrams, Inc. ISBN 0-8109-4475-8.

Online izvori
* „The Sign of the Cross”. *Sex in the Cinema*. The Kinsey Institute. Arhivirano iz originala na datum 2011-10-07. Pristupljeno 2011-09-12.
* Landazuri, Margarita. „The Sign of the Cross”. *tcm.com*. Turner Classic Movies. Pristupljeno 2011-09-12.

## Vanjske veze

* *The Sign of the Cross* na sajtu IMDb
* *The Sign of the Cross* na filmskoj bazi podataka TCM
* *The Sign of the Cross* na Rotten Tomatoes-u (`en`)
* *The Sign of the Cross* at Virtual History